BAVELO invitas vin promeni sub kompetenta gvidado de Janek Bender paŝante trankvile kaj komforte laŭ la Mueleja vojo laŭlonge de la rivereto Glems. Ni kune malkovros malnovajn muelejojn, vizitos la “Oranĝoĝardenon“ (Pomeranzengarten) kaj ĝuos finfine la inkluzivan artfestivalon en la malnova urbo de Leonberg.
#000001
10:35 Ni renkontiĝos ĉe la urbo-trajna-stacio (S-Bahn-Hof) en Höfingen
• Publikaj senkostaj parkejoj haveblas.
• Alveno el direkto de Stuttgart:
S6 de Stuttgart(tief) ek 10:03, alveno en Höfingen je 10:24 horo
• Alveno el la kontraŭa direkto tra Renningen:
S60 de Böblingen ek 10:04, alveno en Höfingen je 10:35 horo
#000002
10:45 Ni promenos sur ebena vojo de Höfingen al Leonberg ĉirkaŭ 6 km.
#000003
Survoje ni pasos tri malnovajn muelejojn, kiuj estas vidindaj.
#000004
Post vizito de la oranĝoĝardeno nomata „Pomeranzengarten“, ni finos la promenadon en la bazarplaco de Leonberg.
#000005
Tie la 1-an de julio 2023 la organizo Atrio, kunlabore kun la Kultura Oficejo de Leonberg, okazigos la aranĝon nomatan STRAKU Leonberg 2023, kiu estas handikapitojn inkludanta stratarta festivalo kun profesiaj stratartistoj kun kaj sen handikapoj. Diversaj artistoj kaj grupoj sin prezentos sur 3 scenejoj: muzikistoj, akrobatoj, magiistoj, klaŭnoj ktp. vivos inkluzivon kaj igos ĝin palpebla.
#000006
De Leonberg oni povas preni la urban-trajnon (S-Bahn) reen al Stuttgart aŭ en kontraŭa direkto tra Renningen al Böblingen.
#000007
Impresoj de antaŭaj migradoj peras la fotogalerio.
#000010